
Nattevandrere - kig op! 

I nætteme omkring 12. august kan man hvert år være heldig at se en hel del stjerneskud - nogle år 
flere end andre. Det drejer sig om meteorsværmen Perseideme, der trækker deres smukke, men 
flygtige lysende streger over nattehimlen. Stjerneskuddene er resterne af kometen Swift-Tuttle, og 
Jorden passerer i sin bane om Solen hvert år ved denne tid gennem resterne af kometens hale. 
Stjerneskuddene ses bedst ved midnatstid og derefter. Kig op på den nordøstlige himmel. Her kan 
man få øje på stjernebilledet Cassiopeja, der ligner et stort W. Stjemeskuddene vil mest kunne ses 
på den nordøstlige himmel, og det sted, de på grund af den perspektiviske virkning ser ud til at 
komme fra, ligger i nærheden af Cassiopeja. 

Og husk så, at man må ønske, når man ser et stjerneskud... 

Skulle du under dine stjemeskudsobservationer få øje på noget uforklarligt på himlen, så meld det 
til Skandinavisk UFO Information på adressen: www.ufo.dk 


Lys i sommernatten 


Siden sidst i halvtredserne har Ole Henningsen, Søllested, repræsenteret foreningen Skandinavisk 
UFO Information, SUFOI, på Lolland- 
Falster og i den forbindelse gennem årenes 
løb modtaget en hel del indberetninger om 
ufo-observationer. 

Der har netop på det seneste været to lokale 
henvendelser, der imidlertid ser ud til at 
kunne henføres til en projektør på taget af 
diskoteket Dr. Emils Laboratorium i 
Marielyst ved Østersøkysten på Falster. 

Den ene henvendelse er fra et ægtepar, der 
har iagttaget et lysfænomen fra Gedser i 
flere minutter den 14. juli ved 00.40-tiden. 

De oplevede det som en slags stor, lysende 
ring på himlen med et antal lysende 
punkter indeni. Lyset sås efter opgivelserne 
i østlig retning og var nærmest en 
hvidlig/grålig, lidt uskarp aftegning, der 
slukkedes brat. Der var ikke tale om 
nordlys, som ægteparret kender til i 
forvejen. Lyset var efter deres opfattelse 
menneskeskabt - men hvad? 

Der har også været en henvendelse ffa en 
cyklist, der den 4. juli ved 03-tiden om 
morgenen var på vej fra Nykøbing F. til 
Systofte på Falster. Han fortæller i sin 
indberetning til Skandinavisk UFO 
Information, at han først observerede en 
rund kugle af lys lavt på den sydlige 
himmel set fra Nykøbing Falster by. Ind 
imellem bestod den runde kugle af lys af 
en mængde små lysende klatter. 



Lyskaster med to stationære spots (th.) og en 
cirklende spot (tv.) i København. Bemærk, hvorledes 
det lave skydække oplyses og bliver til store, lysende 
„objekter 44 . 

Foto: Per Tybjerg Aldrich 





Undervejs fra Nykøbing F. mod Systofte sås lyset for cyklisten ud til at følge med syd for vejen. Ind 
imellem forsvandt lyset bag huse, men afstanden anslås alligevel til mellem 10 og 50 m. Fra en 
nordgående vej i Systofte sås lyset siksakke hen over vejen på den sydlige himmel, dvs. det 
bevægede sig. 

Generelt fremstod lyset som en kugle, men ind imellem delte kuglen sig i en klat lys efterfulgt af en 
række klatter, og tilsammen udgjorde de en „orm“, der drejede rundt i en ring for så igen at samle 
sig i en kugle, fortæller observatøren. 

Begge beretninger ligner i høj grad de observationer, som Ole Henningsen og andre ved flere 
lejligheder har gjort på Vestlolland, da et diskotek i Nakskov for nogen tid siden anskaffede sig en 
projektør, der lavede reklame og „ravage på nattehimlen“. Det gav anledning til natlige 
telefonopkald til SUFOI's lokale repræsentant. 

Ole Henningsen har senere ved selvsyn konstateret, at den roterende projektør på diskoteket i 
Marielyst kan ses vidt omkring, ligesom sagen har været omtalt i det lokale dagblad Lolland- 
Falsters Folketidende 23. og 25. juli 2002. 


Tegners gengivelse af laserlys. 

Illustration: Henrik Klinge Pedersen 

Brugen af projektør- og laserlys er siden begyndelsen af 1990'eme eksploderet. Den øgede brug 
betyder også øgede indberetninger om ufo-fænomener til Skandinavisk UFO Information. På 
tidspunkter har op imod 30% af alle observationer kunnet forklares som projektør- og laserlys. 
Projektørlys kan se højst besynderlige ud med mange lysende pletter, der farer rundt på himlen i 
forskellige mønstre og nogle gange „slukkes“ og „tændes“ med regelmæssige eller uregelmæssige 
mellemrum. Mange observatører oplever det, som om lysene befinder sig oven over eller inde i 
skyerne. Ligesom projektørlys kan se ud på mange måder, kan det også opleves på forskellige 

I forbindelse med en observation fra Odder syd for Aarhus 
i december 1996 skrev observatoren: „...en rund tingest 
med omkring 8 vinduer, hvorfra lys syntes at udstråle. 
Genstanden syntes at rotere... “ 

Foruden at rotere, bevægede de 8 lys sig også samlet fra 
side til side. Observatøren oplevede det altså ikke blot som 
8 enkelte lys, men som om lysene var vinduerne i den 
samme genstand! Og med denne opfattelse er tanken om 
noget mystisk - såsom et rumskib - nærliggende. Det er 
fejlfortolkninger som disse, der kan mystificere folk og 
nogle gange ligefrem gøre dem urolige. 

Laserlys gør det muligt at lave ganske komplicerede 
lysformationer. Flere observatører har for eksempel 
berettet om grupper på op til 20 roterende lys. En 
observatør fra Nykøbing F. fortæller om, hvordan han en 
aften i april 1994 så 21 lys i en firkantformation: 

Lysene „ ...drejede rundt om sig selv med en hastighed af 
ca. 5 sekunder pr. omdrejning. Selve lyset var hvidt og 
kunne ikke betegnes som kraftigt, nærmere lidt sløret. “ 
Observatøren troede, at lyset befandt sig i 50-100 meters 
afstand, men i virkeligheden var der tale om refleksioner helt oppe på skyerne. 


mader. 



ÅR DU SER ET 
STJERNESKUD ? 


~ GUIDE TIL IDENTIFICERING AF 




HIMLENS FÆNOMENER 








På Skandinavisk UFO Informations hjemmeside 
www.ufo.dk kan man læse mere om og indberette 
til foreningen, hvis man selv har iagttaget ufo¬ 
fænomener. 



Dogmefilm i tv 

I perioden 12.- 18. august viser DR2 de fire første 
såkaldte dogmefilm. 

De danske film med baggrund i Dogme 95 har gået 
deres sejrsgang verden over, og DR2 går i løbet af 
ugen bag dogmebrødrenes arbejde. Lars von Trier, 
Thomas Vinterberg, Søren Kragh-Jacobsen og 
Kristian Levring nedfældede i 1995 deres manifest 
- et sæt regler for, hvordan der burde kunne skabes 
anderledes film. 

Efter dogmemanifestet lod instruktørerne gode 
skuespillere spille ud fra gode manuskripter og 
med meget enkle tekniske hjælpemidler og uden 
ekstra lyssætning og tilførsel af andre rekvisitter 
end de tilstedeværende. 

»Mifunes sidste sang« har undertitlen „Alle er 
fulde af løgn - nogle mere end andre DR2 
benytter da også lejligheden til at vise, hvordan 
a dogmebrødrene arbejder med hver 

sin film, og efterfølgende 
konfronteres med nogle af de 
tilfælde, hvor de har brudt deres 
eget „kyskhedsløfte“ ved 
optagelserne. 

Skuespilleren Anders W. Berthelsen i en korncirkel i en af filmens 
centrale scener i slutningen af Søren Kragh-Jacobsens »Mifunes 
sidste sang«. 

Foto: Nimbus Film 



Filminstruktøren Søren Kragh-Jacobsen. 

DR2 går i dogme-ugen bag instruktørernes arbejdsmetoder, men viser også i sin helhed Lars von 
Triers »Idioterne«, Thomas Vinterbergs »Festen«, Søren Kragh-Jacobsens »Mifunes sidste sang« 
og Kristian Levrings »The King is Alive«. 

Se DR2's program for oplysninger om de enkelte udsendelsestidspunkter. 

I en af de centrale scener i slutningen af Søren Kragh-Jacobsens »Mifunes sidste sang« optræder 
en korncirkel. 















Filmen er for en stor dels vedkommende optaget på Lolland, og korncirklen er konstrueret af 
SUFOI's Ole Henningsen, Søllested, sammen med hans tidligere kollega Filip Steenholdt. 


Søren Kragh-Jacobsen sammen med Ole Henningsen før optagelserne. 



Komcirklen indgår endda i filmens dogme-logo. 

På dette link kan man se teknikken i konstruktionen af komcirklen, der dukkede op i »Mifunes 
sidste sang«: Hvordan en komcirkel kan opstå! 


Stjerneskiven fra Sangerhausen 

En 31 cm stor bronzeskive på 2,1 kg er fundet sammen med andre bronzegenstande nær 
Sangerhausen i Nordtyskland. Skiven er ca. 3.600 år gammel og viser måske verdens ældste 
afbildning af stjernebilleder på himlen. Bronzeskiven blev udstillet på Landesmuseum fur 
Vorgeschichte Halle (Saale) i Nordtyskland i kun 2 uger i april 2002. 



Forskere i gang med restaureringsarbejde og efterfølgende udstilling af den spændende bronzeskive. 







Skiven blev fundet af lokale gravrøvere sent i 1990'eme og via mystiske kanaler og kontakter 
tilbudt arkæologerne ved forskellige museer. Den daterer sig til den tidlige bronzealder. 

Forskerne er endnu ikke enige om, hvad figurerne af guldblik på bronzeskiven viser. Der er ingen 
tvivl om, at det drejer sig om himmellegemer og stjerner samt måske en båd, der sejler over 
firmamentet. 

De viste himmellegemer er Solen eller Fuldmånen samt en halvmåne, hvortil kommer mere 
konkrete stjernebilleder, sandsynligvis bl.a. Plejaderne. 

Det er disse afbildninger, der gør bronzeskiven så spændende for forskerne, fordi den dermed er den 
hidtil ældste aftegning af stjemekonstellationer. 

Der forestår endnu et stort videnskabeligt arbejde med bronzeskiven og dens figurer og disses 
tolkninger. I støbeskeen er der publikationer, forskertræf samt udstillinger af skiven i de kommende 

Læs mere på adressen: www.archlsa.de/sterne 

Egyptiske stjerner på nettet 

Verdens hidtil ældste stjernekort, et 3.500-årig egyptisk himmelbillede, som tilmed inkluderer en 
bestemt astronomisk begivenhed, kan ses på adressen: www.moses-egypt.net/STAR-MAP sO 
På disse intemetsider er der gode muligheder for at følge den hede debat, der opstod, da den danske 
historieforsker Ove von Spaeth begyndte at udgive sin bogserie »Attentatet på Moses« med 
kontroversielle nyopdagelser om den historiske Moses. 

Denne Moses-series seneste udgivelse »Den Forsvundne Tronarving« udkom i september 2001 
(C.A. Reitzels Forlag). Og dens forgænger »Gåden om Faraos Datters Søn«, hvori en dansk 
udgave af en afhandling om stjernekortet er indlagt, blev refereret i UFO-Nyt nr. 1, 2001. 

En del af de interessante spor, der fremkom undervejs i denne udforskning, skyldes forfatterens 
anvendelse af astronomisk datering ud fra de gamle kilders omtale af sjældne begivenheder på 
himlen. Astronomisk datering er blandt de mest præcise tidsbestemmelsesmetoder der kendes. 

Ove von Spaeth fik applaus for sin nyorienterende forskning, men også prygl især fra visse 
instanser, hos hvem der åbenbart står megen prestige på spil - hvilket flere anmeldere netop også 
har iagttaget og påpeget. A nm eldelser og debat er lagt ud i det elektroniske forum på www.moses- 
egypt.net, hvor det løbende opdateres. 







Afhandlingen med Ove von Spaeths pionerarbejde med dateringsanalyse af det gamle egyptiske 
stjernekort - fremstillet af Egyptens geniale storvesir Senmut 1500 f.Kr. - blev internationalt 
publiceret i »Centaurus Magazine of The History of Mathematics, Science, and Technology« 
(42;3, 2000, pp.159-179). Også de overraskende resultater herfra har medført en del ris fra visse 
forskergrupper. Men især anerkendelser fra mange andre, fx den førende ekspert i historisk 
astronomi, professor Owen Gingerich fra den berømte Harvard-Smithsonian Institution, 
Massachusetts. Desuden benyttes Ove von Spaeth som referee/review'er hos verdens største og 
ældste internationale videnskabshistoriske tidsskrift »Isis Journal of the History of Science«. De 
omtalte brydninger og undertiden stærke reaktioner imod det nye er nu fremlagt på web sitets 
STAR-MAP-sider. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så send denne ufo-mail 
videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, når der sker noget nyt: 
Danske og udenlandske observationer eller fotografier, aktuelle himmelfænomener og spændende 
tilbud på ufo-materialer. 



